A. ŽENKLINIMAS

INFORMACIJA ANT IŠORINĖS PAKUOTĖS 

KARTONO DĖŽUTĖ 

1.	VAISTINIO PREPARATO PAVADINIMAS

Perasin 4g/0,5g  milteliai infuziniam tirpalui
Piperacillinum/Tazobactamum

2.	VEIKLIOJI MEDŽIAGA IR JOS KIEKIS 

Kiekviename flakone yra 4000 mg piperacilino (piperacilino natrio pavidalu) ir 500 mg tazobaktamo (tazobaktamo natrio pavidalu).

3.	PAGALBINIŲ MEDŽIAGŲ SĄRAŠAS

Sudėtyje yra natrio ir penicilino. Daugiau informacijos pateikta pakuotės lapelyje.

4.	FARMACINĖ FORMA IR KIEKIS PAKUOTĖJE

Milteliai infuziniam tirpalui

4g/0,5g

10 buteliukų miltelių infuziniam tirpalui

5.	VARTOJIMO METODAS IR BŪDAS

Leisti į veną po ištirpinimo ir praskiedimo. 
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS SPECIALUS ĮSPĖJIMAS (JEI REIKIA)

Šio vaisto negalima maišyti ar vartoti kartu su bet kokiu aminoglikozidu ir negalima skiesti su Ringerio laktato (Hartmano) tirpalu. Prieš vartojimą perskaitykite pakuotės lapelį dėl vaisto suderinamumo su skiedikliais ir kitais vaistais. 

Vienkartiniam vartojimui. 
Bet kokį nesuvartotą kiekį sunaikinti. 

8.	TINKAMUMO LAIKAS

Tinka iki {mm MMMM}

Skaitykite pakuotės lapelį dėl paruošto vaisto tinkamumo laiko.

9.	SPECIALIOS LAIKYMO SĄLYGOS

Laikyti ne aukštesnėje kaip 25 °C temperatūroje, gamintojo pakuotėje, kad preparatas butų apsaugotas nuo šviesos.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.	LYGIAGRETUS IMPORTUOTOJAS

Lygiagretus importuotojas: UAB „Adeofarma“

12.	LYGIAGRETAUS IMPORTO LEIDIMO NUMERIS (-IAI)

LT/L/18/0772/001

13.	SERIJOS NUMERIS

Serija {numeris}

14.	PARDAVIMO (IŠDAVIMO) TVARKA

Receptinis vaistas.

15.	VARTOJIMO INSTRUKCIJA

16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.

17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris}

Gamintojas:
Antibiotice SA 
Str.Valea Lupui, Nr.1,707410 lasi 1000 Ljubljana
Rumunija

Perpakavo: UAB “Entafarma” arba BĮ UAB „Norfachema“

Perpak. serija:

Lygiagrečiai importuojamas vaistinis preparatas nuo referencinio skiriasi tinkamumo laiku ir laikymo sąlygomis lygiagrečiai importuojamo vaistinio preparato tinkamumo laikas 3 metai, o referencinio vaist.preparato 2 metai, lygiaigrečiai importuojamas preparatas turi būti laikomas ne aukštesnėje kaip 25 °C temperatūroje, gamintojo pakuotėje, kad preparatas butų apsaugotas nuo šviesos, o referenciniam vaist. preparatui specialių laikymo sąlygų nenurodoma.

B. PAKUOTĖS LAPELIS

Pakuotės lapelis: informacija vartotojui

Perasin 4g/0,5g  milteliai infuziniam tirpalui
Piperacilinas/Tazobaktamas

Atidžiai perskaitykite visą šį lapelį, prieš pradėdami vartoti vaistą nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Perasin ir kam jis vartojamas
2.	Kas žinotina prieš vartojant Perasin
3.	Kaip vartoti Perasin
4.	Galimas šalutinis poveikis
5.	Kaip laikyti Perasin
6.	Pakuotės turinys ir kita informacija

1.	Kas yra Perasin ir kam jis vartojamas

Piperacilinas priklauso vaistų, vadinamų plataus veikimo spektro penicilinų grupės antibiotikais, grupei. Šis vaistas gali sunaikinti daug rūšių bakterijų. Tazobaktamas gali neleisti kai kurioms bakterijoms išgyventi veikiant piperacilinui. Tai reiškia, kad kartu vartojami piperacilinas ir tazobaktamas sunaikina daugiau bakterijų rūšių. 

Perasin vartojamas suaugusiesiems ir paaugliams bakterijų sukeltoms infekcijoms, pavyzdžiui, veikiančioms apatinius kvėpavimo takus (plaučius), šlapimo takus (inkstus ir tulžies pūslę), pilvą, odą arba kraują, gydyti. Perasin gali būti gydomos bakterijų sukeltos infekcijos, kurioms esant, būna mažas baltųjų kraujo ląstelių kiekis (sumažėja atsparumas infekcijoms). 
Perasin vartojamas 2–12 metų vaikų pilvo infekcijoms, pavyzdžiui, apendicitui, peritonitui (pilvo organų gleivinės ir skysčio infekcijoms) ir tulžies pūslės infekcijoms gydyti. Perasin gali būti gydomos bakterijų sukeltos infekcijos, kurioms esant, būna mažas kraujo ląstelių kiekis (sumažėjęs atsparumas infekcijoms). 

Esant tam tikroms sunkioms infekcijoms, gydytojas gali nuspręsti skirti Perasin kartu su kitais antibiotikais. 

2.	Kas žinotina prieš vartojant Perasin

Perasin vartoti negalima:
•	jeigu yra alergija piperacilinui ar tazobaktamui arba bet kuriai pagalbinei šio vaisto medžiagai (jos išvardytos 6 skyriuje);
•	jeigu yra alergija antibiotikams, pavyzdžiui, penicilinams, cefalosporinams, arba kitiems beta laktamazių inhibitoriams, nes taip pat gali būti alergija Perasin.

Ispėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Perasin:
•	jeigu yra alergija. Jei yra kelių rūšių alergija, prieš vartodami šį vaistą, būtinai pasakykite gydytojui arba kitam sveikatos priežiūros specialistui; 
•	jeigu anksčiau Jums pasireikšdavo viduriavimas arba jeigu viduriavimas atsirado gydymo metu arba jam pasibaigus. Tokiu atveju būtinai nedelsdami pasakykite gydytojui arba kitam sveikatos priežiūros specialistui. Negalima vartoti jokių vaistų nuo viduriavimo, nepasitarus su gydytoju; 
•	jeigu kraujyje yra maža kalio koncentracija. Prieš vartojant šį vaistą, gydytojas gali patikrinti Jūsų inkstus ir gydymo metu gali reguliariai atlikti kraujo tyrimus;  
•	jeigu yra inkstų arba kepenų veiklos sutrikimų arba taikoma hemodializė. Prieš vartojant šį vaistą, gydytojas gali patikrinti Jūsų inkstus ir gydymo metu gali reguliariai atlikti kraujo tyrimus; 
•	jeigu vartojate kitų vaistų (vadinamų antikoaguliantais) kraujo krešėjimui mažinti (taip pat žr. šio lapelio skyrelį „Kiti vaistai ir Perasin“) arba gydymo metu netikėtai pasireiškė kraujavimas. Tokiu atveju turite nedelsdami informuoti gydytoją arba kitą sveikatos priežiūros specialistą; 
•	jeigu gydymo metu pasireiškė traukuliai. Tokiu atveju turite informuoti gydytoją arba kitą sveikatos priežiūros specialistą; 
•	jeigu manote, kad Jums pasireiškė nauja arba pasunkėjo esama infekcija. Tokiu atveju turite informuoti gydytoją arba kitą sveikatos priežiūros specialistą. 

Vaikams 
Piperacilino/tazobaktamo nerekomenduojama vartoti jaunesniems kaip 2 metų vaikams, nes duomenų apie saugumą ir veiksmingumą nepakanka. 

Kiti vaistai ir Perasin
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba kitam sveikatos priežiūros specialistui. 
Kai kurie vaistai gali sąveikauti su piperacilinu ir tazobaktamu. Jiems priklauso:
•	vaistas nuo podagros (probenecidas). Jis gali ilginti laiką, reikalingą tazobaktamui ir piperacilinui pašalinti iš Jūsų organizmo;
•	vaistai, vartojami kraujo skystinimui ar gydymui nuo krešulių (pvz., heparinas, varfarinas ar aspirinas);
•	vaistai, vartojami raumenų atpalaidavimui operacijos metu. Pasakykite gydytojui, jeigu Jums bus daroma bendroji anestezija;
•	metotreksatas (vaistas, vartojamas vėžiui, artritui arba psoriazei gydyti). Piperacilinas ir tazobaktamas gali ilginti laiką, reikalingą metotreksatui pašalinti iš Jūsų organizmo;
•	vaistai, mažinantys kalio kiekį Jūsų kraujyje (pvz., šlapimo išsiskyrimą skatinančios tabletės ar kai kurie vaistai vėžiui gydyti);
•	vaistai, kurių sudėtyje yra kitų antibiotikų tobramicino arba gentamicino. Pasakykite gydytojui, jeigu turite inkstų problemų.

Poveikis laboratoriniams tyrimams 
Jeigu turite pateikti kraujo arba šlapimo mėginį, pasakykite gydytojui arba laboratorijos personalui, kad vartojate Perasin.

Nėštumas ir žindymo laikotarpis 
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba kitu sveikatos priežiūros specialistu. Gydytojas nuspręs, ar Perasin Jums tinka. 

Piperacilino ir tazobaktamo gali patekti į vaisiaus organizmą gimdoje arba kūdikiui per motinos pieną. Jeigu žindote, gydytojas nuspręs, ar Perasin Jums tinka. 

Vairavimas ir mechanizmų valdymas
Perasin vartojimas gebėjimo vairuoti ir valdyti mechanizmus veikti neturėtų.

Perasin 4g/0,5g  sudėtyje yra natrio. 
Kiekviename šio vaisto buteliuke/flakone yra 217 mg natrio (valgomosios druskos sudedamosios dalies). Tai atitinka 11 % didžiausios rekomenduojamos natrio paros normos suaugusiesiems. 
Į tai turi būti atsižvelgta, jeigu Jūsų dietoje kontroliuojamas natrio kiekis.

3.	Kaip vartoti Perasin

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
Jūsų gydytojas arba kitas sveikatos priežiūros specialistas suleis Jums šį vaistą infuzija į veną (lašinant lašeline 30 minučių) į vieną iš Jūsų venų.

Dozavimas 
Jums paskirto vaisto dozė priklauso nuo Jums šiuo metu taikomo gydymo, Jūsų amžiaus ir inkstų problemų Jums buvimo ar nebuvimo.

Suaugusiesiems ir 12 metų bei vyresniems paaugliams 
Rekomenduojama dozė yra 4000 mg piperacilino/500 mg tazobaktamo, kas 6–8 valandas leidžiama į veną (tiesiai į kraujotaką). 

Vartojimas 2–12 metų vaikams 
Rekomenduojama dozė vaikams, kuriems yra pilvo infekcijos, yra 100 mg piperacilino/12,5 mg tazobaktamo/kg kūno svorio, kas 8 valandas leidžiama į veną (tiesiai į kraujotaką). Įprasta dozė vaikams, kuriems yra mažas baltųjų kraujo kūnelių kiekis, yra 80 mg piperacilino/10 mg tazobaktamo/kg kūno svorio, kas 6 valandas leidžiama į veną (tiesiai į kraujotaką). 

Gydytojas apskaičiuos dozę pagal Jūsų vaiko kūno svorį, tačiau paros dozė neviršys 4000 mg/500 mg Perasin.
Jums bus leidžiamas Perasin, kol infekcijos požymiai visiškai išnyks (nuo 5 iki 14 dienų). 

Pacientai, kurių inkstų veikla sutrikusi 
Jūsų gydytojui gali prireikti mažinti Perasin dozę ar jos vartojimo dažnumą. Be to, gydytojas gali norėti patikrinti Jūsų kraują, ypač jeigu šio vaisto Jūs vartojate ilgai, tam, kad įsitikinti, jog Jūs gydomas tinkama doze.

Ką daryti pavartojus per didelę Perasin dozę?
Perasin Jums leis gydytojas arba kitas sveikatos priežiūros specialistas, todėl tikimybė, kad bus suleista neteisinga dozė, yra menka. Tačiau, jeigu pasireiškė šalutinis poveikis, pavyzdžiui, traukuliai, arba  manote, kad Jums suleido per didelę dozę, nedelsdami pasakykite gydytojui.

Pamiršus pavartoti Perasin
Jeigu manote, kad Jums nebuvo suleista Perasin dozė, nedelsdami pasakykite gydytojui arba kitam sveikatos priežiūros specialistui.

Jeigu kiltų daugiau klausimų dėl šio vaisto vartojimo, kreipkitės į gydytoją arba slaugytoją.

4.	Galimas šalutinis poveikis 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedelsdami kreipkitės į gydytoją, jeigu pasireiškia bet kuris toliau išvardytas galimai sunkus Perasin sukeltas šalutinis poveikis:

Sunkus Perasin šalutinis poveikis (dažnis nurodytas skliaustuose) yra: 
gausus odos išbėrimas (Stivenso ir Džonsono sindromas, buliozinis dermatitas (dažnis nežinomas), eksfoliacinis dermatitas (dažnis nežinomas), toksinė epidermio nekrolizė (retas)) pradžioje pasireiškiantis liemens srityje taškiniais paraudimais ar apvaliomis dėmelėmis, kurių centrinė dalis pleiskanoja. Papildomi požymiai yra opelės burnoje, gerklėje, nosyje, ant galūnių, lytinių organų, bei konjunktyvitas (paraudusios ir patinusios akys). Išbėrimas gali progresuoti - oda gausiai pūslėjasi ir lupasi. Ilgainiui būklė gali kelti pavojų gyvybei; 
-	sunki, potencialiai pavojinga gyvybei alerginė būklė (vaisto sukelta reakcija, pasireiškianti eozinofilija ir sisteminiais simptomais), galinti apimti odą ir svarbiausius kitus po oda esančius organus, tokius, kaip inkstai  ir kepenys (dažnis nežinomas);
-	odos būklė (sunki išplitusi, egzanteminė pūlinėlinė), lydima karščiavimo, kuri pasireiškia kaip gausios, smulkios, pripildytos skysčio pūslės didelėse patinusios ir paraudusios odos srityse (dažnis nežinomas); 
-	veido, lūpų, liežuvio ar kitų kūno dalių patinimas (dažnis nežinomas); 
-	dusulys, švokštimas ar apsunkintas kvėpavimas (dažnis nežinomas);
-	gausus odos išbėrimas ar dilgėlinė (nedažnas), niežėjimas ar odos išbėrimas (dažnas);
-	odos ar akių baltymų pageltimas (dažnis nežinomas);
-	kraujo ląstelių pažeidimas (požymiai: netikėtas dusulys, raudonas ar rudas šlapimas (dažnis nežinomas), kraujavimas iš nosies (retas) ir smulkios taškinės kraujosruvos (dažnis nežinomas)), stipriai sumažėjęs baltųjų kraujo ląstelių kiekis (retas);
-	sunkus ar nuolatinis viduriavimas, lydimas karščiavimo ir silpnumo (retas).

Labai dažnas šalutinis poveikis (gali pasireikšti daugiau kaip 1 iš 10 žmonių):
-	viduriavimas.

Dažnas šalutinis poveikis (gali pasireikšti mažiau kaip 1 iš 10 žmonių):
-	mieliagrybių sukelta infekcija;
-	kraujo plokštelių ir raudonųjų kraujo ląstelių kiekio ar kraujo pigmento/ hemoglobino sumažėjimas, nenormalūs laboratorinių tyrimų rezultatai (teigiama tiesioginė Kumbso reakcija), pailgėjęs kraujo krešėjimo laikas, pailgėjęs kraujo krešėjimo laikas (pailgėjęs dalinis aktyvuotas tromboplastino laikas);
-	kraujo baltymo koncentracijos kraujyje sumažėjimas;
-	galvos skausmas, nemiga;
-	pilvo skausmas, vėmimas, pykinimas, vidurių užkietėjimas, sutrikusi skrandžio veikla;
-	kepenų fermentų suaktyvėjimas kraujyje;
-	nenormalūs inkstų kraujo tyrimų rezultatai;
-	karščiavimas, reakcija injekcijos vietoje;

Nedažnas šalutinis poveikis (gali pasireikšti mažiau kaip 1 iš 100 žmonių):
-	baltųjų kraujo ląstelių kiekio sumažėjimas (leukopenija), pailgėjęs kraujo krešėjimo laikas (pailgėjęs protrombino laikas);
-	kalio koncentracijos kraujyje sumažėjimas, cukraus koncentracijos kraujyje sumažėjimas;
-	sumažėjęs kraujospūdis, venų uždegimas (juntamas kaip jautrumas arba paraudimas uždegimo apimtoje srityje), odos paraudimas;
-	kraujo pigmentų irimo produkto (bilirubino) koncentracijos kraujyje padidėjimas;
-	sąnarių ir raumenų skausmas;
-	drebulys. 

Retas šalutinis poveikis (gali pasireikšti mažiau kaip 1 iš 1000 žmonių):
-	 burnos gleivinės uždegimas;
-	

Dažnis nežinomas (negali būti apskaičiuotas pagal turimus duomenis):
-	sunkus raudonųjų kraujo ląstelių, baltųjų kraujo ląstelių ir kraujo plokštelių kiekio sumažėjimas (pancitopenija),
-	baltųjų kraujo ląstelių kiekio sumažėjimas (neutropenija), raudonųjų kraujo ląstelių kiekio sumažėjimas dėl priešlaikinio žuvimo ar suirimo,  kraujavimo laiko pailgėjimas, kraujo plokštelių padaugėjimas, tam tikros rūšies baltųjų kraujo ląstelių padaugėjimas (eozinofilija);
-	alerginė reakcija ir sunki alerginė reakcija;
-	kepenų uždegimas,  susilpnėjusi inkstų funkcija ir inkstų sutrikimai
-	plaučių ligos forma, kurios metu plaučiuose padaugėja eozinofilų (baltųjų kraujo ląstelių rūšis).

Pacientams, sergantiems cistine fibroze, gydymas piperacilinu buvo susijęs su karščiavimo ir išbėrimo atvejų padažnėjimu.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.	Kaip laikyti Perasin

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir etiketės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Neatidaryti flakonai/ buteliukai:
Šiam vaistui specialių laikymo sąlygų nereikia.

Ištirpinto/praskiesto vaisto laikymo sąlygas žr. pakuotės lapelio pabaigoje „Toliau pateikta informacija skirta tik medicinos ir sveikatos priežiūros specialistams“.

Tik vienkartiniam vartojimui. 
Bet kokį nesuvartoto tirpalo kiekį reikia sunaikinti. 

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6.	Pakuotės turinys ir kita informacija

Perasin sudėtis
-	Veikliosios medžiagos yra piperacilinas ir tazobaktamas.
-	Kiekviename flakone ar buteliuke yra 4000 mg piperacilino (piperacilino natrio pavidalu) ir 500 mg tazobaktamo (tazobaktamo natrio pavidalu). 
-	Pagalbinės medžiagos
Vaisto sudėtyje kitokių sudedamųjų dalių, negu veikliosios medžiagos, nėra.

Perasin išvaizda ir kiekis pakuotėje

Perasin 4g/0,5g  yra balti ar beveik balti milteliai infuziniam tirpalui stikliniame flakone. Flakonai supakuoti į kartono dėžutę. 

Pakuotės dydis 10 flakonų. 

Gamintojas
Antibiotice SA 
Str.Valea Lupui, Nr.1,707410 lasi 1000 Ljubljana
Rumunija

Lygiagretus importuotojas

UAB „Adeofarma“
Goštauto g. 8-205
Vilniaus m. sav., Vilnius
Lietuva

Perpakavo : 

BĮ UAB „Norfachema“
Vytauto g. 6, Jonava
Lietuva

arba

UAB „Entafarma“
Klonėnų vs. 1
Širvintų r. sav.
Lietuva

Registruotojas eksportuojančioje valstybėje Antibiotice SA, Str.Valea Lupui, Nr.1,707410 lasi, Rumunija

Lygiagrečiai importuojamas vaistinis preparatas nuo referencinio skiriasi tinkamumo laiku ir laikymo sąlygomis lygiagrečiai importuojamo vaistinio preparato tinkamumo laikas 3 metai, o referencinio vaist.preparato 2 metai, lygiaigrečiai importuojamas preparatas turi būti laikomas ne aukštesnėje kaip 25 °C temperatūroje, gamintojo pakuotėje, kad preparatas butų apsaugotas nuo šviesos, o referenciniam vaist. preparatui specialių laikymo sąlygų nenurodoma.

Šis pakuotės lapelis paskutinį kartą peržiūrėtas 2018-10-24

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

--------------------------------------------------------------------------------------------------------------------